Artiodactyla

Artiodactyla (Owen 1848), è n'òrdini di Mammìfiri Euteri assai china di speci, tutti distinti pi caminari supra ô terzu e ô quartu jitu. Nta st'òrdini si tròvanu porci, pupòtami, camiḍḍi, cerbi, giarraffi, voi, crapi e pècuri. 

 Nomu 
Artiodactyla veni dû grecu: ἄρτιος, ártios "pariggiu" and δάκτυλος, dáktylos "jìditu", adunca jìdita pariggi, ô cuntrariu di Perissodactyla, ca sunnu "jìdita spariggi".  

 Storia evulutiva 
Studi muleculari e truvatini fòssili fìciru capiri ca l'òrdini Cetacea è mparintatu strittu cu Artiodactyla, tantu ca purtau i scinziati a criari a cladi nova di Cetartiodactyla, ca junci nzèmmula sti du' gruppa. I parenti cchiù stritti di Cetacea sunnu i pupòtami. 

Cci su' 332 speci, spartuti nta 132 gènira e 22 famigghi. 

 Classificazzioni 
A classificazzioni cchiù lesta chista è accamora: 

Ordine Artiodactyla/Cetartiodactyla
 Famigghia †Diacodexeidae
 Suttòrdini Tylopoda
 Suprafamigghia †Anoplotherioidea
 Famigghia †Anoplotheriidae
 Famigghia †Dacrytheriidae
 Famigghia †Cainotheriidae?
 Suprafamigghia †Merycoidodontoidea
 Famigghia †Merycoidodontidae
 Famigghia †Agriochoeridae
 Famigghia Camelidae: (7 speci)
 Famigghia †Oromerycidae
 Famigghia †Xiphodontidae
 Famigghia †Choeropotamidae?
 Suttòrdini Suiformes
 Famigghia Suidae: (19 speci)
 Famigghia Tayassuidae: (4 speci)
 Famigghia †Sanitheriidae
 Cladi Cetruminantia
Cetancodontamorpha
 Gèniri †Andrewsarchus?
 Gèniri †Achaenodon?
 Famigghia †Entelodontidae
 Suttòrdini Cetancodonta
 Nfraòrdini Cetacea: (circa 90 speci)
 Famigghia †Raoellidae
 Famigghia †Dichobunidae
 Famigghia †Homacodontidae
 Famigghia Hippopotamidae: (2 speci)thumb|upright=1.3| Okapi (Okapia johnstoni). Famigghia †Helohyidae
 Famigghia †Cebochoeridae
 Famigghia †Mixtotheriidae
 Famigghia †Leptochoeridae
 Famigghia †Anthracotheriidae
 Ruminantiamorpha
 Nfraòrdini Tragulina
 Famigghia †Amphimerycidae
 Famigghia †Prodremotheriidae
 Famigghia †Protoceratidae
 Famigghia †Hypertragulidae
 Famigghia †Hypisodontidae
 Famigghia †Praetragulidae
 Famigghia Tragulidae: (10 speci)
 Famigghia †Archaeomerycidae
 Famigghia †Lophiomerycidae
 Nfraòrdini Pecora
 Famigghia Antilocapridae: (1 speci)
 Famigghia Giraffidae: (2 speci)
Famigghia †Climacoceratidae
Famigghia Moschidae: (7 speci)
 Famigghia †Leptomerycidae
 Famigghia †Dromomerycidae 
 Famigghia Cervidae: (49 speci)
 Famigghia †Gelocidae 
 Famigghia †Bachitheriidae
Famigghia †Palaeomerycidae
 Famigghia †Hoplitomerycidae
Famigghia Bovidae: (135 speci)

  Filugginìa 

 Anatumìa 
180px|miniatura|Camelus dromedarius fìmmina cû picciriḍḍu
Artiodactyla è n'òrdini assai adattàbili e si ponnu truvari nta tutti i banni e l'habitat, dî muntagni ô disertu (nun cunzidirannu i Cetacea). A liveḍḍu di struttura fìsica, càncianu assai puru, ma sunnu tutti armali assai risistenti e adatti â cursa. Certi speci si ponnu arrampicari ntê timpi dî muntagni senza sciḍḍicari.

 Grannizzi 
L'armali prisenti nta st'òrdini ponnu èssiri nichi nichi comu a Tragulus javanicus, ca pisa ô màssimu 2,6 kg, nzinu ê tunnillati dû pupòtamu o di certi Bovidae, pi chiḍḍi tirrestri, ma cunzidirannu i Cetacea, allura nzinu ê 130 t di Balaenoptera musculus.

 Testa e curnami 
180px|miniatura|dx| Cervus elaphus màsculu
Assai speci ànnu corna ntâ testa. I corna di certi speci càdinu na vota all'annu e appoi crìscinu arrè, comu ntê Cervidae. Autri sunnu strutturi ussigni, comu ntê Giraffidae. 

 Dintami 
miniatura|180px|dx| Moschus moschiferus màsculu, unni si vìdinu i scagghiuna longhi
I denti sunnu tutti adattati a na dieta viggitali, puru si càncianu a sicunna dû tipu di chianta unni sunnu cchiù assai spicializzati. Certi speci ànnu scagghiuna longhi ma nun sunnu usati pi cacciari.

 Sistema diggistivu 
Abbestra di Suidae, tutti l'Artiodactyla ànnu un sistema cumplessu, fattu di stòmmaci cu cchiù càmmari.

 Rapporti cu l'omu 
Certi speci foru aḍḍivati nzinu dî tèmpura antichi e foru dicisivi pâ crìscita civili umana. Sti speci ànnu statu usati pi manciari, pâ lana e a piḍḍami 'n ginirali, pû carriju e u travagghiu.
Autri speci, mmeci, ca nun foru aḍḍivati, arrisùrtanu amminazzati di scumpàriri. 

Catigurìa:Mammìfiri